Ανακοινώσεις των κρατών μελών σύμφωνα με το άρθρο 23 του κανονισμού (ΕΚ) αριθ. 1348/2000 του Συμβουλίου, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις

(2001/C 151/04)

Εισαγωγή

Η παρούσα Επίσημη Εφημερίδα περιλαμβάνει μέρος των πληροφοριών που πρέπει να αποτελέσουν το αντικείμενο δημοσίευσης δυνάμει του άρθρου 23 παράγραφος 2 του κανονισμού (ΕΚ) αριθ. 1348/2000(1). Πρόκειται για πληροφορίες που ανακοινώνονται από τα κράτη μέλη, σχετικές με τα άρθρα 2 (υπηρεσίες διαβίβασης), 3, 4, 9, 10, 13, 14, 15 και 19 του κανονισμού (ΕΚ) αριθ. 1348/2000. Οι πληροφορίες που ανακοινώνονται από τη Γερμανία αφορούν τα προσωρινά μέτρα που εφαρμόζονται έως την έναρξη ισχύος του γερμανικού νόμου περί εφαρμογής των διατάξεων κοινοτικού δικαίου. Πρέπει επίσης να διευκρινισθεί ότι η Δανία δεν δεσμεύεται από τον κανονισμό. Οι πληροφορίες που αφορούν τις αρχές στις οποίες απευθύνεται η αίτηση που διορίζονται από κάθε κράτος μέλος δεν περιλαμβάνονται, επειδή το εγχειρίδιο που θα τις συμπεριλάβει πρέπει να υποβληθεί στην επιτροπή που συστάθηκε με το άρθρο 18 του κανονισμού, πριν από τη δημοσίευσή του.

Οι πληροφορίες που δημοσιεύονται εδώ, και κυρίως εκείνες που αφορούν τις κεντρικές αρχές, επιτρέπουν στην πράξη την εφαρμογή του κανονισμού.

Πράγματι, σύμφωνα με τον κανονισμό, εναπόκειται στις κεντρικές αρχές να "παρέχουν πληροφορίες στις υπηρεσίες διαβίβασης", να "επιλύουν τις δυσχέρειες που μπορεί να προκύψουν", και "να διαβιβάζουν, εκτάκτως, στην αρμόδια υπηρεσία παραλαβής αίτηση επίδοσης ή κοινοποίησης, μετά από αίτηση της υπηρεσίας διαβίβασης".

Οι υπηρεσίες παραλαβής, στο βαθμό που έχουν οριστεί από τα κράτη μέλη τους, μπορούν να αναλαμβάνουν τα καθήκοντα που τους αναθέτει ο κανονισμός από την ημερομηνία έναρξης ισχύος του.

Σε περίπτωση μη δημοσίευσης των πληροφοριών που αφορούν τις υπηρεσίες παραλαβής, οι επιδόσεις και οι κοινοποιήσεις πράξεων κατά τη διάρκεια της περιόδου που μεσολαβεί μεταξύ της ημερομηνίας έναρξης ισχύος του κανονισμού και δημοσίευσης των εν λόγω πληροφοριών θεωρούνται "έκτακτες" κατά την έννοια του άρθρου 3 παράγραφος 1 στοιχείο γ).

Τοιουτοτρόπως, και σε πρακτικό επίπεδο, μέχρι τη δημοσίευση των δεδομένων που αφορούν τις υπηρεσίες παραλαβής, οι υπηρεσίες διαβίβασης μπορούν να απευθύνονται στην κεντρική αρχή του κράτους μέλους στην επικράτεια του οποίου πρέπει να επιδοθεί ή να κοινοποιηθεί μια πράξη προκειμένου να της ζητήσουν:

- το όνομα, τη διεύθυνση, και τις άλλες πληροφορίες που αναφέρονται στο άρθρο 2 παράγραφος 4, σχετικά με την (τις) υπηρεσία(-ες) παραλαβής που θα είναι αρμόδια(-ες) για τη συγκεκριμένη περίπτωση, με σκοπό την απευθείας μεταγενέστερη επικοινωνία, ή

- να αποσταλεί η αίτηση επίδοσης ή κοινοποίησης στην αρμόδια υπηρεσία παραλαβής.

Για τις επαφές της με την κεντρική αρχή του κράτους μέλους στην επικράτεια του οποίου πρέπει να επιδοθεί ή κοινοποιηθεί η πράξη, η υπηρεσία διαβίβασης μπορεί, ενδεχομένως, να επικουρείται από την κεντρική αρχή του δικού της κράτους μέλους.

ΒΕΛΓΙΟ

Άρθρο 2

Υπηρεσίες διαβίβασης

1. Γραμματείς των ειρηνοδικείων και πταισματοδικείων (Greffiers des justices de paix et tribunal de police).

2. Γραμματείς των πρωτοδικείων (Greffiers des tribunaux de première instance).

3. Γραμματείς των εμπορικών δικαστηρίων (Greffiers des tribunaux de commerce).

4. Γραμματείς των εργατικών δικαστηρίων (Greffiers des tribunaux du travail).

5. Γραμματείς των Εφετείων, συμπεριλαμβανομένων και των δευτεροβάθμιων εργατικών δικαστηρίων (Greffiers des cours d'appel et des cours du travail).

6. Γραμματείς του Αρείου Πάγου (Greffiers de la Cour de cassation).

7. Εισαγγελία (Ministére public) (συμπεριλαμβανομένου του auditorat du travail).

8. Δικαστικοί επιμελητές (huissiers de justice).

Άρθρο 3

Κεντρική αρχή

Η κεντρική αρχή είναι το εθνικό επιμελητήριο δικαστικών επιμελητών (Chambre nationale des huissiers de justice/Nationale Kamer van Gerechtsdeurwaarders).

Ονομασία: Chambre nationale des huissiers de justice Nationale/Kamer van Gerechtsdeurwaarders Avenue Henri Jaspar/Henri Jasparlaan 93 Β - 1060 Βρυξέλλες Τηλ. (32-2) 538 00 92 Φαξ(32-2) 539 41 11 Ηλεκτρονικό ταχυδρομείο:Chambre.Nationale@huissiersdejustice.be

Nationale.Kamer@gerechtsdeurwaarders.be

Γλωσσικές γνώσεις: γαλλική, ολλανδική, γερμανική και αγγλική γλώσσα.

Άρθρο 4

Διαβίβαση των πράξεων

Το έντυπο αίτησης γίνεται δεκτό εκτός από τη γαλλική, ολλανδική και γερμανική και στην αγγλική γλώσσα.

Άρθρο 9

Ημερομηνία επίδοσης ή κοινοποίησης

Το Βέλγιο προτίθεται να παρεκκλίνει του άρθρου 9.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Το Βέλγιο δέχεται να συμπληρώνεται το έντυπο βεβαίωσης εκτός από τη γαλλική, ολλανδική και γερμανική και στην αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Το Βέλγιο αντιτάσσεται στην χρησιμοποίηση της ευχέρειας που προβλέπεται στην παράγραφο 1 του άρθρου 13 στην επικράτειά του.

Άρθρο 14

Επίδοση ή κοινοποίηση ταχυδρομικώς

Όροι υπό τους οποίους το Βέλγιο δέχεται την επίδοση ή την κοινοποίηση δικαστικών πράξεων με το ταχυδρομείο:

- συστημένη επιστολή στο ταχυδρομείο με απόδειξη παραλαβής ή αντίστοιχο έγγραφο,

- απαίτηση μετάφρασης σύμφωνα με το άρθρο 8,

- χρήση ειδικού εντύπου που θα συνταχθεί από την κεντρική αρχή.

Άρθρο 15

Απευθείας αίτηση επίδοσης ή κοινοποίησης

Το Βέλγιο δεν αντιτάσσεται στη δυνατότητα απευθείας επίδοσης ή κοινοποίησης που προβλέπεται στην παράγραφο 1 του άρθρου 15.

Άρθρο 19

Ερημοδικία εναγομένου

Στο Βέλγιο οι δικαστές, παρά τις διατάξεις της παραγράφου 1, μπορούν να εκδίδουν αποφάσεις, εφόσον πληρούνται οι προϋποθέσεις που προβλέπονται στην παράγραφο 2.

Η αίτηση απαλλαγής που προβλέπεται στην παράγραφο 4 μπορεί να υποβληθεί εντός προθεσμίας ενός έτους από την έκδοση της απόφασης.

ΓΕΡΜΑΝΙΑ

Στην Ομοσπονδιακή Δημοκρατία της Γερμανίας, μέχρι την έναρξη ισχύος του νόμου για την εκτέλεση των κοινοτικών διατάξεων σχετικά με την επίδοση και κοινοποίηση στα κράτη μέλη δικαστικών και εξωδίκων πράξεων, ισχύουν προσωρινά τα ακόλουθα:

α) όλες οι υπηρεσίες, περιλαμβανομένων και των κεντρικών αρχών (Zentrale Behörden)(2), στις οποίες έχουν ανατεθεί αρμοδιότητες στον τομέα της αμοιβαίας επίδοσης και κοινοποίησης δυνάμει της σύμβασης της Χάγης, της 15ης Νοεμβρίου 1965, για την επίδοση στο εξωτερικό δικαστικών και εξωδίκων πράξεων σε αστικές και εμπορικές υποθέσεις ή δυνάμει των συμπληρωματικών συμφωνιών προς αυτή τη σύμβαση ή προς τη σύμβαση της 1ης Μαρτίου 1954 για την πολιτική δικονομία, είναι αρμόδιες και για την εφαρμογή του κανονισμού (ΕΚ) αριθ. 1348/2000 περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές και εμπορικές υποθέσεις, και

β) επιδόσεις ή κοινοποιήσεις, που γίνονται απευθείας με το ταχυδρομείο, επιτρέπονται στην επικράτεια της Ομοσπονδιακής Δημοκρατίας της Γερμανίας μόνο μέσω συστημένης επιστολής με απόδειξη παραλαβής και μόνο υπό τον όρο ότι η πράξη που πρόκειται να επιδοθεί ή να κοινοποιηθεί έχει συνταχθεί σε μία από τις ακόλουθες γλώσσες ή συνοδεύεται από μετάφραση σε μία από τις γλώσσες αυτές: γερμανική ή μία από τις επίσημες γλώσσες του κράτους μέλους προέλευσης, εφόσον ο παραλήπτης είναι υπήκοος αυτού του κράτους μέλους.

ΕΛΛΑΔΑ

Άρθρο 2

Υπηρεσίες διαβίβασης

Ως υπηρεσίες διαβίβασης ορίζονται οι Εισαγγελίες του Αρείου Πάγου, Εφετών και Πρωτοδικών.

Άρθρο 3

Κεντρική αρχή

Ως κεντρική αρχή ορίζεται το Υπουργείο Δικαιοσύνης.

Υπουργείο Δικαιοσύνης Μεσογείων 96 GR - 11527 Αθήνα Τηλ. (30-1) 771 41 86 Φαξ (30-1) 771 59 94.

Οι αρμόδιοι υπάλληλοι που υπάγονται στην κεντρική αρχή είναι οι: κα Αργυρώ Ελευθεριάδου, η κα Ειρήνη Κουζέλη και ο κ. Γεώργιος Κούβελας.

Οι εν λόγω υπεύθυνοι μιλούν την ελληνική, αγγλική και γαλλική γλώσσα.

Άρθρο 4

Διαβίβαση των πράξεων

Η Ελλάδα δέχεται το έντυπο αίτησης να συμπληρώνεται εκτός από την ελληνική και στη γαλλική και αγγλική γλώσσα.

Άρθρο 9

Ημερομηνία επίδοσης ή κοινοποίησης

Η Ελλάδα δεν σκοπεύει να παρεκκλίνει των παραγράφων 1 και 2 του άρθρου 9.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Ελλάδα δέχεται να συμπληρώνεται το έντυπο βεβαίωσης εκτός από την ελληνική και στη γαλλική και αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Ελλάδα δεν διατύπωσε επιφυλάξεις ως προς αυτό το άρθρο.

Άρθρο 14

Επίδοση ή κοινοποίηση ταχυδρομικώς

Η επίδοση ή η κοινοποίηση των δικαστικών πράξεων με το ταχυδρομείο γίνεται δεκτή υπό τον όρο ότι αυτή θα πραγματοποιείται με συστημένη επιστολή που θα παραλαμβάνεται από τον αποδέκτη ή τον νόμιμο αντιπρόσωπό του ή ακόμα από τον/τη σύζυγό του, τα τέκνα, τους αδελφούς και αδελφές ή τους γονείς του.

Άρθρο 15

Απευθείας αίτηση επίδοσης ή κοινοποίησης

Η Ελλάδα δεν διατύπωσε επιφυλάξεις ως προς αυτό το άρθρο.

Άρθρο 19

Ερημοδικία εναγομένου

Στην Ελλάδα, οι δικαστές, παρά τις διατάξεις της παραγράφου 1, δεν υποχρεούνται να εκδίδουν αποφάσεις, εφόσον πληρούνται οι προϋποθέσεις που προβλέπονται στην παράγραφο 2.

Η αίτηση απαλλαγής που προβλέπεται στην παράγραφο 4 μπορεί να υποβληθεί εντός προθεσμίας τριών ετών από την έκδοση της απόφασης.

ΙΣΠΑΝΙΑ

Άρθρο 2

Υπηρεσίες διαβίβασης

Στην Ισπανία οι υπηρεσίες διαβίβασης θα είναι οι Γραμματείς των Πρωτοδικείων (Secretarios Judiciales de los Juzgados de Primera Instancia).

Άρθρο 3

Κεντρική αρχή

Η κεντρική αρχή για την Ισπανία είναι η Γενική Υποδιεύθυνση Διεθνούς Δικαστικής Συνεργασίας του Υπουργείου Δικαιοσύνης.

Subdirección General de Cooperación Jurídica Internacional Ministerio de Justicia San Bernardo, 62 E - 28015 Μαδρίτη Φαξ (34) 913 90 44 57.

Το μέσο παραλαβής που γίνεται δεκτό προς το παρόν είναι το ταχυδρομείο.

Γλωσσικές γνώσεις: ισπανική, γαλλική και αγγλική γλώσσα.

Άρθρο 4

Διαβίβαση των πράξεων

Η Ισπανία δέχεται να συμπληρώνεται το έντυπο αίτησης εκτός από την ισπανική και στην αγγλική, γαλλική και πορτογαλική γλώσσα.

Άρθρο 9

Ημερομηνία επίδοσης ή κοινοποίησης

Η Ισπανία σύμφωνα με την παράγραφο 3 του άρθρου 9, δεν θα εφαρμόσει τα οριζόμενα στην παράγραφο 2 του προαναφερόμενου άρθρου.

Οι λόγοι στους οποίους βασίζεται αυτή η εξαίρεση συνίστανται στην ανάγκη ασφάλειας του δικαίου και στο δικαίωμα πραγματικής δικαστικής προστασίας. Το ισπανικό νομικό σύστημα δεν μπορεί να δεχθεί ότι η ημερομηνία κοινοποίησης θα είναι διαφορετική από αυτή που προβλέπεται στην παράγραφο 1, ήτοι την ημερομηνία κοινοποίησης του εγγράφου στον παραλήπτη σύμφωνα με το δίκαιο του κράτους μέλους παραλαβής.

Στην Ισπανία καμία αστική διαδικασία δεν υπόκειται σε τακτή προθεσμία, αλλά οι διαδικαστικές προθεσμίες υπολογίζονται από την επομένη της ημερομηνίας κοινοποίησης του εγγράφου.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Ως προς τη βεβαίωση που αναφέρεται στο άρθρο 10, δεν γίνεται δεκτή καμία άλλη γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Ισπανία δεν αντιτάσσεται στην κοινοποίηση μέσω διπλωματικών ή προξενικών υπαλλήλων, υπό τους όρους που προβλέπονται στην παράγραφο 1 του άρθρου 13.

Άρθρο 14

Επίδοση ή κοινοποίηση ταχυδρομικώς

Η Ισπανία αποδέχεται τις κοινοποιήσεις που διαβιβάζονται μέσω της επίσημης ταχυδρομικής υπηρεσίας (Servicio Oficial de Correos) με απόδειξη παραλαβής, ενώ το έντυπο κοινοποίησης πρέπει να είναι συμπληρωμένο στην ισπανική γλώσσα.

Άρθρο 15

Απευθείας αίτηση επίδοσης ή κοινοποίησης

Η Ισπανία δεν αντιτάσσεται στη δυνατότητα απευθείας κοινοποίησης που προβλέπεται στην παράγραφο 1 του άρθρου 15.

Άρθρο 19

Ερημοδικία εναγομένου

Η Ισπανία δηλώνει ότι οι δικαστές μπορούν να άρουν την αναστολή έκδοσης απόφασης που χορηγήθηκε και να εκδίδουν αποφάσεις, παρά τα αναφερόμενα στην παράγραφο 1 του άρθρου 19, εάν πληρούνται οι προϋποθέσεις που προβλέπονται στην παράγραφο 2.

Όσον αφορά τη δυνατότητα του δικαστή να απαλλάξει τον εναγόμενο από τα αποτελέσματα της παρόδου της προθεσμίας για την άσκηση ενδίκου μέσου κατά της απόφασης, η Ισπανία διευκρινίζει ότι η σχετική αίτηση θα είναι απαράδεκτη εάν κατατεθεί μετά την παρέλευση ενός έτους από την ημερομηνία της απόφασης.

ΓΑΛΛΙΑ

Άρθρο 2

Υπηρεσίες διαβίβασης

1. Δικαστικοί επιμελητές (huissiers de justice).

2. Οι υπηρεσίες (πρωτόκολλο, γραμματεία-πρωτόκολλο ή γραμματεία) των δικαστηρίων που είναι αρμόδιες για την κοινοποίηση πράξεων.

Άρθρο 3

Κεντρική αρχή

Η κεντρική αρχή είναι το Bureau de l'entraide judiciaire civile et commerciale.

Bureau de l'entraide judiciaire civile et commerciale Direction des affaires Civiles et du sceau 13, place Vendôme F - 75042 Paris Cedex 01 Τηλ. (33-1) 44 86 14 83 - (33-1) 44 86 14 01 Φαξ (33-1) 44 86 14 06.

Γλωσσικές γνώσεις: γαλλική και αγγλική γλώσσα.

Άρθρο 4

Διαβίβαση των πράξεων

Η Γαλλία δέχεται το έντυπο αίτησης να συμπληρώνεται εκτός από τη γαλλική και στην αγγλική γλώσσα.

Άρθρο 9

Ημερομηνία επίδοσης ή κοινοποίησης

Το γαλλικό κράτος προτίθεται να παρεκκλίνει της παραγράφου 2 του άρθρου 9.

Περιεχόμενο της παρέκκλισης:

Επέκταση του πεδίου της παραγράφου 2 με κατάργηση των δύο ακόλουθων προϋποθέσεων:

- πράξη στο πλαίσιο διαδικασίας,

- πράξη της οποίας η προθεσμία κοινοποίησης ή επίδοσης είναι τακτή.

Κατά συνέπεια, η παράγραφος 2 πρέπει να τροποποιηθεί ως εξής: "Ωστόσο, για την επίδοση και την κοινοποίηση δικαστικής ή εξωδίκου πράξης, λαμβάνεται υπόψη για τον αιτούντα η ημερομηνία που καθορίζεται από το δίκαιο του κράτους μέλους προέλευσης".

Λόγοι της παρέκκλισης:

Η ημερομηνία επίδοσης ή κοινοποίησης θα είναι, όσον αφορά τον αιτούντα, η ημερομηνία διαβίβασης της πράξης από τη γαλλική υπηρεσία διαβίβασης.

Η ημερομηνία αυτή είναι σημαντική όχι μόνο για τις πράξεις στο πλαίσιο διαδικασίας αλλά και για τις εξώδικες πράξεις, πράξεις του δικαστικού επιμελητή που απαιτούνται ακριβώς από τη νομοθεσία προκειμένου να καθοριστεί με βεβαιότητα η ημερομηνία παράδοσής τους από την οποία εξαρτάται η διατήρηση ή η άσκηση δικαιώματος.

Πρόκειται ιδίως για ορισμένες πράξεις στον τομέα των εμπορικών μισθωτήριων συμβάσεων (προειδοποίηση καταγγελίας μισθώσεως, ανανέωση μισθώσεως, αλλαγή προορισμού) ή των γεωργικών μισθώσεων (προειδοποίηση καταγγελίας μισθώσεως, δικαίωμα ανακατάληψης, δικαίωμα εξώνησης), καθώς και στον τομέα των τίτλων ή των τρόπων εκτέλεσης (κατασχέσεις ή έξωση).

Εξάλλου, έννομες συνέπειες μπορεί να συνδέονται με την ημερομηνία πράξης της οποίας η προθεσμία παράδοσης δεν επιβάλλεται από το νόμο, είτε δικαστικής πράξης, όπως συμβαίνει με την ημερομηνία επίδοσης δικαστικής απόφασης που αποτελεί την αφετηρία των προθεσμιών άσκησης ενδίκων μέσων, είτε εξωδίκου πράξης, όπως π.χ. διαταγής πληρωμής που μπορεί να διακόψει παραγραφή ή να οδηγήσει στην οφειλή τόκων υπερημερίας.

Στις περιπτώσεις αυτές, πρέπει, για λόγους ασφάλειας του δικαίου, να γνωρίζει ο αιτών χωρίς καθυστέρηση και με βεβαιότητα την ημερομηνία παράδοσης της πράξης.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Γαλλία δέχεται το έντυπο βεβαίωσης να συμπληρώνεται εκτός από τη γαλλική και στην αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Γαλλία δεν προτίθεται να αντιταχθεί στη χρησιμοποίηση της ευχέρειας που προβλέπεται στην παράγραφο 1 του άρθρου 13 στην επικράτειά της.

Άρθρο 14

Επίδοση ή κοινοποίηση ταχυδρομικώς

Συστημένη επιστολή με απόδειξη παραλαβής, περιλαμβάνουσα κατάλογο των αποσταλέντων εγγράφων, ή άλλος τρόπος που να εγγυάται την ημερομηνία αποστολής και παράδοσης καθώς και το περιεχόμενο του φακέλλου.

Άρθρο 15

Απευθείας αίτηση επίδοσης ή κοινοποίησης

Η Γαλλία δεν αντιτίθεται στη δυνατότητα απευθείας κοινοποίησης που προβλέπεται στην παράγραφο 1 του άρθρου 15.

Άρθρο 19

Ερημοδικία εναγομένου

Στη Γαλλία, οι δικαστές, παρά τις διατάξεις της παραγράφου 1, μπορούν να εκδίδουν αποφάσεις εφόσον πληρούνται οι προϋποθέσεις της παραγράφου 2.

Η αίτηση απαλλαγής που προβλέπεται στην παράγραφο 4 μπορεί να υποβληθεί εντός προθεσμίας ενός έτους από την έκδοση της απόφασης.

ΙΡΛΑΝΔΙΑ

Άρθρο 2

Υπηρεσίες διαβίβασης

Στην Ιρλανδία, ως υπηρεσίες παραλαβής ορίστηκαν οι county registrars που είναι 26 και οι οποίοι υπάγονται στο Circuit Court Office κάθε κομητείας.

Άρθρο 3

Κεντρική αρχή

The Master The High Court Four Courts Dublin 7 Ιρλανδία

Η επικοινωνία στην αγγλική και γαελική γλώσσα μπορεί να διεξάγεται με το ταχυδρομείο ή με φαξ που θα απευθύνεται στο Central Office of the High Court στον αριθμό (353-1) 872 56 69. Επίσης είναι δυνατή η τηλεφωνική επικοινωνία με το Central Office of the High Court στον αριθμό (353-1) 888 60 00.

Άρθρο 4

Διαβίβαση των πράξεων

Η Ιρλανδία δέχεται το έντυπο αίτησης να συμπληρώνεται εκτός από την αγγλική και τη γαελική και στη γαλλική γλώσσα.

Άρθρο 9

Ημερομηνία επίδοσης ή κοινοποίησης

Η Ιρλανδία προτίθεται να παρεκκλίνει των διατάξεων αυτού του άρθρου. Το γεγονός ότι σε ορισμένες περιπτώσεις μπορούν να εφαρμοσθούν διαφορετικές ημερομηνίες επίδοσης ή κοινοποίησης στη σχέση μεταξύ αιτούντα και παραλήπτη δημιουργεί δυσκολίες και η εισαγωγή επί του παρόντος κανόνα παρόμοιου με αυτόν που προβλέπεται στον εν λόγω άρθρο δεν θα συμβιβαζόταν με την τρέχουσα νομική πρακτική, λαμβανομένης υπόψη της έλλειψης σαφήνειας που χαρακτηρίζει τη διατύπωσή του.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Ιρλανδία δέχεται να συμπληρώνεται το έντυπο βεβαίωσης εκτός από την αγγλική και γαελική και στη γαλλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Ιρλανδία δεν αντιτάσσεται στη χρησιμοποίηση αυτής της ευχέρειας στην επικράτειά της.

Άρθρο 14

Επίδοση ή κοινοποίηση ταχυδρομικώς

Η Ιρλανδία δέχεται την επίδοση ή κοινοποίηση των δικαστικών πράξεων με το ταχυδρομείο όταν η αποστολή πραγματοποιείται με εκ των προτέρων πληρωθείσα συστημένη επιστολή και η διανομή διασφαλίζεται από τη δυνατότητα επιστροφής των επιστολών που δεν διανεμήθηκαν.

Άρθρο 15

Απευθείας αίτηση επίδοσης ή κοινοποίησης

Όσον αφορά την παράγραφο 2 του άρθρου αυτού, η Ιρλανδία δεν αντιτίθεται στη δυνατότητα του έχοντος έννομο συμφέρον σε μια δίκη να προβεί στην επίδοση ή την κοινοποίηση δικαστικών πράξεων μέσω ενός solicitor στην Ιρλανδία.

Άρθρο 19

Ερημοδικία εναγομένου

Παρά τις διατάξεις της παραγράφου 1, τα ιρλανδικά δικαστήρια μπορούν να εκδίδουν αποφάσεις ακόμα και εάν δεν έχουν παραλάβει καμία βεβαίωση επίδοσης, κοινοποίησης ή παράδοσης, εφόσον πληρούνται όλες οι προϋποθέσεις που προβλέπονται στην παράγραφο 2.

Όσον αφορά την παράγραφο 4 του άρθρου 19, εναπόκειται στο δικαστήριο να διασφαλίσει ότι η αίτηση απαλλαγής υποβλήθηκε εντός ευλόγου χρονικού διαστήματος αφότου ο εναγόμενος έλαβε γνώση της απόφασης.

ΙΤΑΛΙΑ

Άρθρο 2

Υπηρεσίες διαβίβασης

1. Ενιαίες υπηρεσίες δικαστικών επιμελητών των Εφετείων (Uffici unici degli ufficiali giudiziari costituiti presso le Corti di appello).

2. Ενιαίες υπηρεσίες δικαστικών επιμελητών των τακτικών δικαστηρίων που δεν είναι έδρες Εφετείου και των σχετικών τμημάτων τους (Uffici unici degli ufficiali giudiziari costituiti presso i tribunali ordinari che non siano sede di Corte di appello e presso le relative sezioni distaccate).

Άρθρο 3

Κεντρική αρχή

Η κεντρική αρχή είναι η ενιαία υπηρεσία δικαστικών επιμελητών του Εφετείου Ρώμης.

Ufficio unico degli ufficiali giudiziari presso la Corte d'appello di Roma via C. Poma, 5 I - 00195 Ρώμη Τηλ. (39) 06 37 51 73 34 Φαξ (39) 06 372 46 67.

Στην Ιταλία οι προς κοινοποίηση πράξεις πρέπει να αποστέλλονται με το ταχυδρομείο και να φθάνουν στις υπηρεσίες διαβίβασης δια της ιδίας οδού.

Γλωσσικές γνώσεις: ιταλική, γαλλική και αγγλική γλώσσα.

Άρθρο 4

Διαβίβαση των πράξεων

Οι γλώσσες που μπορούν να χρησιμοποιηθούν για τη συμπλήρωση του εντύπου είναι εκτός από την ιταλική, η γαλλική και η αγγλική.

Άρθρο 9

Ημερομηνία επίδοσης ή κοινοποίησης

Δεν γίνεται επίκληση καμίας παρέκκλισης των παραγράφων 1 και 2 του παρόντος άρθρου 9. Ωστόσο, η ισχύουσα ημερομηνία επίδοσης ή κοινοποίησης είναι εκείνη κατά την οποία η πράξη επιδίδεται ή κοινοποιείται σύμφωνα με το δίκαιο του κράτους μέλους παραλαβής.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Το έντυπο που βεβαιώνει την ολοκλήρωση των διατυπώσεων σχετικά με την επίδοση ή την κοινοποίηση μπορεί να συνταχθεί εκτός από την ιταλική και στη γαλλική ή αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Ιταλία αντιτάσσεται στις απευθείας επιδόσεις ή/και τις κοινοποιήσεις δικαστικών πράξεων μέσω των διπλωματικών ή προξενικών υπαλλήλων σε πρόσωπα που διαμένουν στην επικράτεια άλλου κράτους μέλους (εκτός εάν οι πράξεις επιδίδονται ή κοινοποιούνται σε ιταλό υπήκοο που διαμένει σε άλλο κράτος μέλος).

Η Ιταλία αντιτάσσεται στην επίδοση ή/και την κοινοποίηση δικαστικών πράξεων μέσω των διπλωματικών ή προξενικών υπαλλήλων ενός κράτους μέλους σε πρόσωπα που διαμένουν στην Ιταλία, εκτός εάν η πράξη επιδίδεται ή κοινοποιείται σε πολίτη αυτού του κράτους μέλους.

Άρθρο 14

Επίδοση ή κοινοποίηση ταχυδρομικώς

Απαραίτητη προϋπόθεση για να γίνει δεκτή η ταχυδρομική διαβίβαση πράξεων είναι αυτές να συνοδεύονται από τη μετάφρασή τους στην ιταλική γλώσσα.

Άρθρο 15

Απευθείας αίτηση επίδοσης ή κοινοποίησης

Τίποτα δεν εμποδίζει τους έχοντες έννομο συμφέρον σε μια δίκη να επιδώσουν ή να κοινοποιήσουν απευθείας τις δικαστικές πράξεις μέσω των αρμοδίων δικαστικών επιμελητών του κράτους μέλους παραλαβής.

Άρθρο 19

Ερημοδικία εναγομένου

Οι ιταλοί δικαστές δεν μπορούν να εκδίδουν αποφάσεις εάν δεν πληρούνται οι προϋποθέσεις που προβλέπονται στην παράγραφο 1.

ΛΟΥΞΕΜΒΟΥΡΓΟ

Άρθρο 2

Υπηρεσίες διαβίβασης

Ως υπηρεσίες διαβίβασης ορίζονται οι δικαστικοί επιμελητές (huissiers de justice).

Άρθρο 3

Κεντρική αρχή

Η κεντρική αρχή είναι η Γενική Εισαγγελία του Ανώτατου Δικαστηρίου.

Parquet général prés la Cour supérieure de justice Boîte Postale 15 L - 2010 Λουξεμβούργο Τηλ. (352) 47 59 81-336 Φαξ(352) 47 05 50 Ηλεκτρονικό ταχυδρομείο:Parquet.General@mj.etat.lu

Γλωσσικές γνώσεις: γαλλική και αγγλική γλώσσα.

Άρθρο 4

Διαβίβαση των πράξεων

Το Λουξεμβούργο δέχεται το έντυπο αίτησης να συμπληρώνεται εκτός από τη γαλλική και στη γερμανική γλώσσα.

Άρθρο 9

Ημερομηνία επίδοσης ή κοινοποίησης

Το Λουξεμβούργο δεν προβαίνει σε δήλωση, εφόσον θα εφαρμόσει τις δύο παραγράφους του άρθρου 9 όπως διατυπώνονται στον κανονισμό.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Το Λουξεμβούργο δέχεται να συμπληρώνεται το έντυπο βεβαίωσης εκτός από τη γαλλική και στη γερμανική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Το Λουξεμβούργο δηλώνει ότι αντιτάσσεται στην απευθείας επίδοση ή κοινοποίηση δικαστικών ή εξωδίκων πράξεων στην επικράτεια άλλου κράτους μέλους από τους διπλωματικούς ή προξενικούς υπαλλήλους του.

Το Λουξεμβούργο δηλώνει ότι αντιτίθεται επίσης στη χρησιμοποίηση αυτής της ευχέρειας στην επικράτειά του από διπλωματικούς ή προξενικούς υπαλλήλους άλλων κρατών μελών, εκτός αν η πράξη πρέπει να επιδοθεί ή να κοινοποιηθεί σε υπήκοο του κράτους μέλους προέλευσης.

Άρθρο 14

Επίδοση ή κοινοποίηση ταχυδρομικώς

Μόνο η κοινοποίηση δικαστικών πράξεων δια του ταχυδρομείου γίνεται δεκτή (σύμφωνα με τη νομοθεσία του Λουξεμβούργου, η επίδοση δικαστικής πράξης γίνεται μέσω δικαστικού επιμελητή).

Η δια του ταχυδρομείου κοινοποίηση δικαστικών πράξεων υπόκειται στην προϋπόθεση ότι γίνεται με συστημένη επιστολή συνοδευόμενη από απόδειξη παραλαβής, και ότι εφαρμόζονται οι προβλεπόμενοι από τον κανονισμό κανόνες σχετικά με τη μετάφραση των κειμένων.

Άρθρο 15

Απευθείας αίτησης επίδοσης ή κοινοποίησης

Το Λουξεμβούργο δεν αντιτίθεται στη δυνατότητα που προβλέπεται στο άρθρο 15, εφόσον εξυπακούεται ότι ο δικαστικός επιμελητής στο κράτος παραλαβής δεν είναι υπεύθυνος για την κανονικότητα του τύπου και του περιεχομένου της πράξης που του διαβιβάσθηκε απευθείας από τον ενδιαφερόμενο, αλλά η ευθύνη του περιορίζεται μόνο στις τυπικές διαδικασίες της επίδοσης τις οποίες εφαρμόζει στο κράτος παραλαβής.

Άρθρο 19

Ερημοδικία εναγομένου

Το Λουξεμβούργο δηλώνει ότι, παρά τις διατάξεις της παραγράφου 1 του άρθρου 19, οι δικαστές του μπορούν να εκδίδουν αποφάσεις αν πληρούνται οι προϋποθέσεις που προβλέπονται στην παράγραφο 2.

Το Λουξεμβούργο διευκρινίζει, δυνάμει της παραγράφου 4 του άρθρου 19, ότι η αίτηση απαλλαγής μπορεί να κηρυχθεί απαράδεκτη, αν δεν υποβληθεί εντός ευλόγου προθεσμίας, αξιολογούμενης από τον δικαστή, αφότου ο ενδιαφερόμενος έλαβε γνώση της απόφασης ή αφότου έπαυσε η αδυναμία δράσης, χωρίς να μπορεί να υποβληθεί περισσότερο από ένα έτος μετά την επίδοση της απόφασης.

ΚΑΤΩ ΧΩΡΕΣ

Άρθρο 2

Υπηρεσίες διαβίβασης

1. Δικαστικοί επιμελητές (huissiers de justice)

2. Τα δικαστήρια (τοπικά δικαστήρια, περιφερειακά δικαστήρια, δικαστήρια και ανώτατα δικαστήρια) (kantongerecht, arrondissementsrechtbank, gerechtshof en Hoge Raad) εάν είναι αρμόδια για την κλήτευση των προσώπων ή την επίδοση πράξεων.

Άρθρο 3

Κεντρική Αρχή

Μέχρι την έναρξη ισχύος του νέου νόμου για τους δικαστικούς επιμελητές (γύρω στα μέσα του 2001), η κεντρική αρχή είναι η Koninklijke Vereniging van Gerechtsdeurwaarders (βασιλική ένωση των δικαστικών επιμελητών). Στη συνέχεια θα είναι η Koninklijke Beroepsorganisatie van Gerechtsdeurwaarders (βασιλικός επαγγελματικός οργανισμός των δικαστικών επιμελητών).

Η διεύθυνση των δύο αρχών είναι η ακόλουθη: Varrolaan 100 3584 BW Utrecht Postbus 8138 3503 RC Utrecht Κάτω Χώρες Τηλ. (31-30) 689 89 24 Φαξ(31-30) 689 99 24 Ηλεκτρονικό ταχυδρομείο:kvg@kvgnet.nl (από την έναρξη ισχύος του νέου νόμου για τους δικαστικούς επιμελητές: kbvg@kbvgnet.nl).

Η κεντρική αρχή μπορεί να δεχθεί και να ανακοινώσει πράξεις με ταχυδρομείο, φαξ, ηλεκτρονικό μήνυμα ή τηλεφωνικά στην ολλανδική ή την αγγλική γλώσσα.

Άρθρο 4

Διαβίβαση των πράξεων

Το έντυπο της αίτησης μπορεί να συμπληρωθεί εκτός από την ολλανδική και στην αγγλική γλώσσα.

Άρθρο 9

Ημερομηνία επίδοσης ή κοινοποίησης

Οι Κάτω Χώρες δεν προτίθενται να προβλέψουν εξαιρέσεις για το άρθρο 9 παράγραφοι 1 και 2.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Το έντυπο βεβαίωσης μπορεί να συμπληρωθεί εκτός από την ολλανδική και στην αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Οι Κάτω Χώρες δεν αντιτίθενται στο να έχει ένα κράτος μέλος τη δυνατότητα να προβαίνει στην επίδοση ή την κοινοποίηση δικαστικών πράξεων σε πρόσωπα που διαμένουν στην ολλανδική επικράτεια απευθείας και χωρίς άσκηση πιέσεων μέσω των διπλωματικών ή προξενικών του υπαλλήλων.

Άρθρο 14

Επίδοση ή κοινοποίηση ταχυδρομικώς

Οι Κάτω Χώρες δέχονται την επίδοση ή την κοινοποίηση δικαστικών πράξεων ταχυδρομικά υπό τους ακόλουθους όρους:

α) η επίδοση ή η κοινοποίηση δικαστικών πράξεων ταχυδρομικά σε πρόσωπα που διαμένουν στις Κάτω Χώρες πρέπει να γίνεται με συστημένη επιστολή·

β) οι πράξεις που ταχυδρομούνται σε πρόσωπα που διαμένουν στις Κάτω Χώρες πρέπει να έχουν συνταχθεί ή μεταφρασθεί στην ολλανδική ή σε γλώσσα που να γίνεται κατανοητή από τον αποδέκτη της πράξης.

Άρθρο 15

Απευθείας αίτηση επίδοσης ή κοινοποίησης

Οι Κάτω Χώρες δεν αντιτίθενται στην απευθείας αίτηση επίδοσης ή κοινοποίησης.

Άρθρο 19

Ερημοδικία εναγομένου

Με την επιφύλαξη της παραγράφου 1, οι ολλανδοί δικαστές μπορούν να εκδίδουν αποφάσεις (κατ' εφαρμογήν των διατάξεων εκτέλεσης που βρίσκονται σήμερα στο στάδιο της επεξεργασίας) εφόσον πληρούνται όλες οι προϋποθέσεις της παραγράφου 2.

Αν η σχετική αίτηση έχει υποβληθεί εντός προθεσμίας ενός έτους από την έκδοση της απόφασης, μπορεί να χορηγηθεί νέα προθεσμία από την ημερομηνία αυτή.

ΑΥΣΤΡΙΑ

Άρθρο 2

Υπηρεσίες διαβίβασης

Οι υπηρεσίες διαβίβασης είναι τα περιφερειακά δικαστήρια, τα πρωτοδικεία, τα ανώτερα περιφερειακά δικαστήρια, το δικαστήριο εργατικών και κοινωνικών υποθέσεων της Βιέννης, το Εμποροδικείο της Βιέννης, το Δικαστήριο Ανηλίκων της Βιέννης και το Ανώτατο Δικαστήριο.

Άρθρο 3

Κεντρική αρχή

Η κεντρική αρχή είναι το Ομοσπονδιακό Δικαστήριο Δικαιοσύνης (Bundesministerium für Justiz).

Bundesministerium für Justiz Postfach 63 A - 1016 Βιέννη Bundesministerium für Justiz Museumstraße 7 A - 1070 Βιέννη Bundesministerium für Justiz Neustiftgasse 2 A - 1070 Βιέννη Τηλ. (43-1) 521 522292

(43-1) 521 522115

(43-1) 521 522130

Φαξ (43-1) 521 522829 Ηλεκτρονικό ταχυδρομείο:ihor.tarko@bmj.gv.at

barbara.goeth@bmj.gv.at

georg.lukasser@bmj.gv.at

Γλωσσικές γνώσεις: γερμανική και αγγλική γλώσσα.

Άρθρο 4

Διαβίβαση των πράξεων

Η Αυστριακή Δημοκρατία δέχεται να συμπληρώνεται το έντυπο αίτησης εκτός από τη γερμανική και στην αγγλική γλώσσα.

Άρθρο 9

Ημερομηνία επίδοσης ή κοινοποίησης

Η Αυστριακή Δημοκρατία δεν προτίθεται να παρεκκλίνει των παραγράφων 1 και 2 του άρθρου 9.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Αυστριακή Δημοκρατία δέχεται να συμπληρωθεί το έντυπο βεβαίωσης εκτός από τη γερμανική και στην αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Αυστριακή Δημοκρατία δεν προτίθεται να αντιταχθεί στη χρησιμοποίηση της ευχέρειας που προβλέπεται στην παράγραφο 1 του άρθρου 13 στην επικράτειά της.

Άρθρο 14

Επίδοση ή κοινοποίηση ταχυδρομικώς

Σύμφωνα με το άρθρο 14 παράγραφος 2, η Αυστρία μπορεί να δεχθεί την επίδοση ή κοινοποίηση πράξεων με το ταχυδρομείο από άλλο κράτος μέλος προς την επικράτεια της Αυστριακής Δημοκρατίας υπό τους ακόλουθους όρους:

1. Τα προς επίδοση ή κοινοποίηση με το ταχυδρομείο έγγραφα πρέπει να έχουν συνταχθεί στην επίσημη γλώσσα του κράτους προέλευσης ή να συνοδεύονται από επικυρωμένη μετάφραση σε αυτή τη γλώσσα.

2. Αν δεν τηρηθεί αυτός ο γλωσσικός όρος, ο παραλήπτης έχει δικαίωμα να αρνηθεί την παραλαβή. Αν ασκήσει το δικαίωμα αυτό, η κοινοποίηση ή επίδοση θεωρείται ως μη διενεργηθείσα.

Ο παραλήπτης πρέπει να ενημερωθεί εγγράφως ότι δικαιούται να αρνηθεί την παραλαβή.

3. Ο παραλήπτης μπορεί επίσης να ασκήσει το δικαίωμα άρνησης της παραλαβής δηλώνοντας, εντός τριων ημερών, στην υπηρεσία που επέδωσε ή κοινοποίησε το έγγραφο ή στην υπηρεσία διαβίβασης με παράλληλη επιστροφή του εγγράφου, ότι δεν προτίθεται να δεχθεί το έγγραφο. Η προθεσμία αρχίζει να τρέχει με την επίδοση ή κοινοποίηση· ο χρόνος της ταχυδρομικής αποστολής δεν υπολογίζεται στην προθεσμία αυτή, συνεπώς λαμβάνεται υπόψη η ημερομηνία της ταχυδρομικής σφραγίδας.

4. Οι ταχυδρομικές αποστολές πρέπει να χρησιμοποιούν τις συνήθεις διεθνείς ταχυδρομικές βεβαιώσεις παραλαβής.

Για την ενημέρωση της υπηρεσίας παραλαβής σχετικά με τα δικαιώματά της σε περίπτωση ταχυδρομικής επίδοσης ή κοινοποίησης, συνιστάται η χρήση του ακόλουθου κειμένου: "Das angeschlossene Schriftstück wird Ihnen unter Anwendung der Verordnung (EG) Nr. 1348/2000 des Rates vom 29. Mai 2000 über die Zustellung gerichtlicher und außergerichtlicher Schriftstücke in Zivil- oder Handelssachen in den Mitgliedstaaten, ABl. L 160 vom 30. Juni 2000, S. 37 ff., zugestellt.

Sie sind berechtigt, die Annahme des Schriftstückes zu verweigern, wenn dieses nicht in deutscher Sprache abgefasst oder nicht mit einer beglaubigten Übersetzung in diese Sprache versehen ist. Sollten Sie von diesem Annahmeverweigerungsrecht Gebrauch machen wollen, müssen Sie innerhalb von drei Tagen ab der Zustellung gegenüber der Stelle, die das Schriftstück zugestellt hat, oder gegenüber der Absendestelle unter Rücksendung des Schriftstückes an eine dieser Stellen erklären, dass Sie zur Annahme nicht bereit sind."

"Το συνημμένο έγγραφο σας επιδίδεται ή κοινοποιείται σύμφωνα με τον κανονισμό (ΕΚ) αριθ. 1348/2000 του Συμβουλίου, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις.

Δικαιούσθε να αρνηθείτε την παραλαβή του εγγράφου, αν δεν είναι συνταγμένο στη γερμανική γλώσσα ή αν δεν συνοδεύεται από επικυρωμένη μετάφραση στη γερμανική γλώσσα. Αν θέλετε να ασκήσετε αυτό το δικαίωμα, πρέπει, εντός τριών ημερών από την επίδοση ή κοινοποίηση, να δηλώσετε στην υπηρεσία που επέδωσε ή κοινοποίησε το έγγραφο ή στην υπηρεσία διαβίβασης, επιστρέφοντας το έγγραφο σε μία από τις προαναφερθείσες υπηρεσίες, ότι δεν προτίθεσθε να το παραλάβετε."

Άρθρο 15

Απευθείας αίτηση επίδοσης ή κοινοποίησης

Η Αυστριακή Δημοκρατία δηλώνει ότι δεν επιτρέπει την απευθείας επίδοση ή κοινοποίηση δικαστικών πράξεων στην επικράτειά της μέσω δικαστικών επιμελητών, υπαλλήλων ή άλλων αρμόδιων προσώπων του κράτους παραλαβής.

Άρθρο 19

Ερημοδικία εναγομένου

Τα αυστριακά δικαστήρια μπορούν, παρά τις διατάξεις της παραγράφου 1, να εκδίδουν αποφάσεις εφόσον πληρούνται οι προϋποθέσεις της παραγράφου 2.

Η Αυστριακή Δημοκρατία δεν ορίζει προθεσμία, σύμφωνα με το άρθρο 19 παράγραφος 4 τελευταίο εδάφιο του κανονισμού, για την υποβολή αίτησης απαλλαγής από τα αποτελέσματα της παρόδου της προθεσμίας για την άσκηση ενδίκου μέσου.

ΠΟΡΤΟΓΑΛΙΑ

Άρθρο 2

Υπηρεσίες διαβίβασης

Η Πορτογαλία ορίζει ως υπηρεσίες διαβίβασης τους γραμματείς των περιφερειακών δικαστηρίων (Tribunal de Comarca).

Άρθρο 3

Κεντρική αρχή

Στην Πορτογαλία, η κεντρική αρχή είναι η Direcão-Geral da Administração da Justiça (Γενική Διεύθυνση Διοίκησης της Δικαιοσύνης).

Direcção-Geral da Administração da Justiça Avenida 5 de Outubro, n.ο 125 P - 1069 - 044 Lisboa Τηλ. (351) 217 90 62 33-44 Φαξ (351) 217 90 62 49.

Γλωσσικές γνώσεις: πορτογαλική, ισπανική, γαλλική και αγγλική γλώσσα.

Άρθρο 4

Διαβίβαση των πράξεων

Η Πορτογαλία δέχεται το έντυπο αίτησης να συμπληρώνεται εκτός από την πορτογαλική και στην ισπανική γλώσσα.

Άρθρο 9

Ημερομηνία επίδοσης ή κοινοποίησης

Η Πορτογαλία δηλώνει ότι προτίθεται να παρεκκλίνει της εφαρμογής της παραγράφου 2, λόγω της ασάφειας και σύγχυσης που μπορεί να δημιουργήσει ο καθορισμός δύο διαφορετικών ημερομηνιών επίδοσης ή κοινοποίησης, που θα προσδιορισθούν αναφορικά με δυο χωριστές έννομες τάξεις, εις βάρος της ασφάλειας του δικαίου.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Πορτογαλία δέχεται τη χρήση εκτός από την πορτογαλική και της ισπανικής γλώσσας για τη συμπλήρωση του εντύπου βεβαίωσης τήρησης των απαιτούμενων τυπικών διαδικασιών.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Πορτογαλία δεν διατυπώνει επιφυλάξεις όσον αφορά αυτό το άρθρο.

Άρθρο 14

Επίδοση ή κοινοποίηση ταχυδρομικώς

Η Πορτογαλία δεν διατυπώνει επιφυλάξεις όσον αφορά αυτό το άρθρο.

Άρθρο 15

Απευθείας αίτηση επίδοσης ή κοινοποίησης

Για λόγους ασφάλειας του δικαίου, η Πορτογαλία δηλώνει ότι αντιτίθεται σε αυτή τη μορφή επίδοσης/κοινοποίησης στην επικράτειά της.

Άρθρο 19

Ερημοδικία εναγομένου

Η Πορτογαλία δηλώνει ότι δεν θα χρησιμοποιήσει την ευχέρεια που παρέχεται από την παράγραφο 2 του άρθρου 19. Συνεπώς, οι πορτογάλοι δικαστές δεν θα μπορούν να χρησιμοποιήσουν την ευχέρεια που προβλέπεται από αυτή τη διάταξη.

Η Πορτογαλία δηλώνει η αίτηση απαλλαγής από τα αποτελέσματα της παρόδου της προθεσμίας για την άσκηση ενδίκου μέσου κατά της απόφασης πρέπει να υποβληθεί εντός προθεσμίας ενός έτους από την έκδοση της προσβαλλόμενης απόφασης (βλέπε παράγραφο 4 του άρθρου 19).

ΦΙΝΛΑΝΔΙΑ

Άρθρο 2

Υπηρεσίες διαβίβασης

Οι υπηρεσίες διαβίβασης είναι τα Πρωτοδικεία, τα Εφετεία, το Ανώτατο Δικαστήριο και το Υπουργείο Δικαιοσύνης.

Άρθρο 3

Κεντρική αρχή

Η κεντρική αρχή είναι το Υπουργείο Δικαιοσύνης.

Oikeusministeriö PL 1 / Eteläesplanadi 10 FIN - 00131 Ελσίνκι Τηλ. (358-9) 18 25 76 28 Φαξ(358-9) 18 25 75 24 Ηλεκτρονικό ταχυδρομείο: central.authority@om.fi

Τα έγγραφα μπορούν να διαβιβάζονται ταχυδρομικά, με φαξ ή με ηλεκτρονικό μήνυμα.

Γλωσσικές γνώσεις: φινλανδική, σουηδική και αγγλική γλώσσα.

Άρθρο 4

Διαβίβαση των πράξεων

Η Φινλανδία δέχεται το έντυπο αίτησης να συμπληρώνεται εκτός από τη φινλανδική και στην αγγλική γλώσσα.

Άρθρο 9

Ημερομηνία επίδοσης ή κοινοποίησης

Σύμφωνα με την παράγραφο 3, η Φινλανδία προτίθεται να παρεκκλίνει των διατάξεων των παραγράφων 1 και 2. Οι διατάξεις αυτές, με την παρούσα μορφή τους, δεν έχουν ερμηνεύσιμη ratio legis στο πλαίσιο του φινλανδικού νομικού συστήματος και δεν μπορούν συνεπώς να εφαρμοστούν στην πράξη.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Η Φινλανδία δέχεται το έντυπο βεβαίωσης να συμπληρώνεται εκτός από τη φινλανδική και στην αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Φινλανδία δεν αντιτάσσεται σε αυτή τη μορφή επίδοσης ή κοινοποίησης.

Άρθρο 14

Επίδοση ή κοινοποίηση ταχυδρομικώς

Η Φινλανδία δέχεται την επίδοση ή κοινοποίηση εγγράφων ταχυδρομικώς, υπό τον όρο ότι ο παραλαμβάνων υπογράφει απόδειξη παραλαβής ή επιστρέφει βεβαίωση παραλαβής. Οποιοδήποτε άλλο έγγραφο εκτός της κλήτευσης, μπορεί επίσης να αποσταλεί ταχυδρομικά σε διεύθυνση την οποία προσδιορίζει ο αποδέκτης στην αρμόδια αρχή.

Άρθρο 15

Απευθείας αίτηση επίδοσης ή κοινοποίησης

Η Φινλανδία δεν αντιτάσσεται σε αυτή τη μορφή επίδοσης ή κοινοποίησης.

Άρθρο 19

Ερημοδικία εναγομένου

Η Φινλανδία δεν προτίθεται να προβεί στην ανακοίνωση που προβλέπεται στην παράγραφο 2 του άρθρου· συνεπώς, τα φινλανδικά δικαστήρια δεν μπορούν να εκδίδουν αποφάσεις σύμφωνα με την παράγραφο 2. Για τους ίδιους λόγους, δεν είναι αναγκαία η ανακοίνωση που προβλέπεται στην παράγραφο 4.

ΣΟΥΗΔΙΑ

Άρθρο 2

Υπηρεσίες διαβίβασης

Υπηρεσίες διαβίβασης είναι τα δικαστήρια, τα όργανα αναγκαστικής εκτέλεσης καθώς και οι άλλες σουηδικές υπηρεσίες, οι οποίες επιδίδουν και κοινοποιούν εξώδικες και δικαστικές πράξεις που αφορούν αστικές ή εμπορικές υποθέσεις.

Άρθρο 3

Κεντρική αρχή

Η κεντρική αρχή είναι το Υπουργείο Δικαιοσύνης.

Justitiedepartementet S - 103 33 Στοκχόλμη Τηλ. (46-8) 405 10 00 Φαξ(46-8) 20 27 34 Ηλεκτρονικό ταχυδρομείο: registrator@justice.ministry.se

Οι πράξεις μπορούν να παραληφθούν ταχυδρομικώς, με φαξ ή με κάποιον άλλο τρόπο που συμφωνείται ανά περίπτωση. Επαφές μπορούν να γίνουν και τηλεφωνικώς.

Γλωσσικές γνώσεις: μπορούν να χρησιμοποιηθούν η σουηδική και η αγγλική γλώσσα.

Άρθρο 4

Διαβίβαση των πράξεων

Το έντυπο αίτησης μπορεί να συμπληρωθεί εκτός από τη σουηδική και στην αγγλική γλώσσα.

Άρθρο 9

Ημερομηνία επίδοσης ή κοινοποίησης

Η Σουηδία δεν προτίθεται να εφαρμόσει την παράγραφο 2 του άρθρου 9, όσον αφορά την ημερομηνία επίδοσης ή κοινοποίησης ανάλογα με τον αιτούντα λόγω του ότι είναι αντίθετο προς τη σουηδική έννομη τάξη να γίνεται η επίδοση ή η κοινοποίηση σε διαφορετικές ημερομηνίες ανάλογα με τον αιτούντα ή τον παραλήπτη.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Το έντυπο βεβαίωσης μπορεί να συμπληρωθεί εκτός από τη σουηδική και στην αγγλική γλώσσα.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Η Σουηδία δέχεται την επίδοση ή την κοινοποίηση των πράξεων μέσω διπλωματικών ή προξενικών υπαλλήλων.

Άρθρο 14

Επίδοση ή κοινοποίηση ταχυδρομικώς

Η Σουηδία δεν θέτει ειδικούς όρους όσον αφορά την επίδοση ή κοινοποίηση μέσω ταχυδρομείου.

Άρθρο 15

Απευθείας αίτηση επίδοσης ή κοινοποίησης

Η Σουηδία δεν εμποδίζει την ευχέρεια όσων έχουν έννομο συμφέρον σε μια δίκη να προβαίνουν στην απευθείας επίδοση ή κοινοποίηση των δικαστικών πράξεων μέσω υπαλλήλων ή άλλων αρμοδίων προσώπων. Οι σουηδικές αρχές δεν είναι υποχρεωμένες να παρέχουν βοήθεια σε τέτοιες περιπτώσεις.

Άρθρο 19

Ερημοδικία εναγομένου

Τα σουηδικά δικαστήρια δεν μπορούν να εκδίδουν αποφάσεις όταν πληρούνται οι όροι της παραγράφου 2 του άρθρου 19 αλλά δεν πληρούνται επίσης και οι όροι της παραγράφου 1 του άρθρου 19. Η Σουηδία δεν προτίθεται να προβεί σε κάποια δήλωση σύμφωνα με την παράγραφο 4 του άρθρου 19.

ΗΝΩΜΕΝΟ ΒΑΣΙΛΕΙΟ

Άρθρο 2

Υπηρεσίες διαβίβασης

1. Αγγλία και Ουαλία:

Υπηρεσία διαβίβασης: The Senior Master, for the attention of the Foreign Process Department, Royal Courts of Justice.

2. Σκωτία:

Υπηρεσίες διαβίβασης: Messengers-at-Arms (δικαστικοί υπάλληλοι) και accredited solicitors (διαπιστευμένοι νομικοί).

3. Βόρεια Ιρλανδία:

Υπηρεσία διαβίβασης: The Master (Queen's Bench and Appeals), Royal Courts of Justice.

4. Γιβραλτάρ:

Υπηρεσία διαβίβασης: The Registrar of the Supreme Court of Gibraltar.

Άρθρο 3

Κεντρική αρχή

1. Αγγλία και Ουαλία: The Senior Master

For the attention of the Foreign Process Department (Room E10)

Royal Courts of Justice Strand London WC2A 2LL Ηνωμένο Βασίλειο Τηλ. (44-207) 947 61 91 Φαξ (44-207) 947 62 37.

2. Σκωτία: Scottish Executive Civil Justice and International Division Hayweight House

Lauriston Street

Edinburgh EH3 9DQ Scotland Ηνωμένο Βασίλειο Τηλ. (44-131) 221 67 60 Φαξ (44-131) 221 68 94.

3. Βόρεια Ιρλανδία: The Master (Queen's Bench and Appeals) Royal Courts of Justice Chichester Street Belfast BT1 3JF Ηνωμένο Βασίλειο Τηλ. (44-28) 90 72 47 06 Φαξ (44-28) 90 23 51 86.

4. Γιβραλτάρ: The Registrar of the Supreme Court of Gibraltar Supreme Court Main Street Gibraltar Τηλ. (350) 788 08 Φαξ (350) 771 18.

Η επικοινωνία γίνεται με επιστολή, φαξ, ηλεκτρονικό μήνυμα και τηλέφωνο, και η κεντρική αρχή είναι υπεύθυνη για τον έλεγχο των μεταφράσεων.

Άρθρο 4

Διαβίβαση των πράξεων

Το Ηνωμένο Βασίλειο δέχεται το έντυπο αίτησης να συμπληρώνεται εκτός από τη αγγλική και στη γαλλική γλώσσα.

Άρθρο 9

Ημερομηνία επίδοσης ή κοινοποίησης

Το Ηνωμένο Βασίλειο προτίθεται να παρεκκλίνει των διατάξεων αυτών δεδομένου ότι αυτό το άρθρο μπορεί να επιδεινώσει τον ήδη πολύπλοκο χαρακτήρα της νομοθεσίας του όσον αφορά τις προθεσμίες και την παραγραφή. Είναι σημαντικό να μπορεί να επισημανθεί με βεβαιότητα η ημερομηνία επίδοσης ή κοινοποίησης, διότι καθορίζει τη χρονική στιγμή από την οποία ένας διάδικος μπορεί να ζητήσει ερήμην απόφαση. Το Ηνωμένο Βασίλειο θεωρεί ότι δεν είναι επαρκώς σαφές ούτε το ακριβές νόημα αυτής της διάταξης ούτε η σκοπούμενη λειτουργία της στην πράξη. Ως εκ τούτου θα μπορούσε να μεγαλώσει τα περιθώρια ενδεχόμενης σύγχυσης. Κατά συνέπεια, το Ηνωμένο Βασίλειο πιστεύει ότι θα ήταν καλύτερα το θέμα αυτό να αφεθεί στην εθνική νομοθεσία, τουλάχιστον μέχρις ότου καταστεί δυνατή η αξιολόγηση στην πράξη της λειτουργίας του στα άλλα κράτη μέλη μετά την εφαρμογή του κανονισμού.

Άρθρο 10

Βεβαίωση επίδοσης ή κοινοποίησης και αντίγραφο της επιδοθείσας ή κοινοποιηθείσας πράξης

Το Ηνωμένο Βασίλειο δέχεται το έντυπο βεβαίωσης να συμπληρώνεται και στα γαλλικά.

Άρθρο 13

Επίδοση ή κοινοποίηση από διπλωματικούς ή προξενικούς υπαλλήλους

Το Ηνωμένο Βασίλειο δεν προτίθεται να αντιταχθεί στη χρησιμοποίηση της ευχέρειας που προβλέπεται στην παράγραφο 1 του άρθρου 13 στην επικράτειά του.

Άρθρο 14

Επίδοση ή κοινοποίηση ταχυδρομικώς

Αεροπορικώς ή ταχείας επίδοσης.

Άρθρο 15

Απευθείας αίτηση επίδοσης ή κοινοποίησης

1. Αγγλία, Ουαλία και Βόρεια Ιρλανδία:

Η Αγγλία, η Ουαλία και η Βόρεια Ιρλανδία αντιτάσσονται στη δυνατότητα απευθείας επίδοσης ή κοινοποίησης που προβλέπεται στην παράγραφο 1 του άρθρου 15.

2. Σκωτία:

Η Σκωτία δεν αντιτάσσεται στη δυνατότητα απευθείας κοινοποίησης που προβλέπεται στην παράγραφο 1 του άρθρου 15.

Άρθρο 19

Ερημοδικία εναγομένου

Στο Ηνωμένο Βασίλειο, σύμφωνα με την υφιστάμενη διάταξη της σύμβασης της Χάγης, οι δικαστές, παρά τις διατάξεις της παραγράφου 1, μπορούν να εκδίδουν αποφάσεις εάν πληρούνται όλες οι προϋποθέσεις που προβλέπονται στην παράγραφο 2.

Σημειώσατε εντός ποιας προθεσμίας, από την έκδοση της απόφασης, μπορεί να υποβληθεί η αίτηση απαλλαγής που προβλέπεται στην παράγραφο 4:

1. Αγγλία, Ουαλία και Βόρεια Ιρλανδία:

Όταν εξετάζει την ακύρωση ερήμην απόφασης, το δικαστήριο πρέπει να λαμβάνει υπόψη αν ο αιτών την ακύρωση υπέβαλε εγκαίρως τη σχετική αίτηση.

2. Σκωτία:

Το πολύ μετά την πάροδο ενός έτους από την ημερομηνία της απόφασης - αυτό συμφωνεί με τη σύμβαση της Χάγης και με την προθεσμία που περιλαμβάνεται στον οργανισμό των δικαστηρίων.

(1) ΕΕ L 160 της 30.6.2000, σ. 37.

(2) Βλέπε παράρτημα.

ΠΑΡΑΡΤΗΜΑ

ΓΕΡΜΑΝΙΑ

>ΘΕΣΗ ΠΙΝΑΚΑ>